Դանի Օլմո

**Դանի Օլմո** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Դինամո Զագրեբի և Իսպանիայի ազգային հավաքականի կազմում։ Խաղում է հարձակվողական կիսապաշտպանի և վինգերի դիրքում։

## Ակումբային կարիերա
### Դինամո Զագրեբ
Օլմոն հանդես է եկել Էսպանյոլի և Բարսելոնայի ակադեմիաներում։ 2014 թվականին նա անակնկալ տրանսֆերով միացավ Դինամո Զագրեբին։ Իր պրոֆեսիոնալ դեբյուտը Օլմոն նշեց 2015 թվականի փետրվարի 7-ին՝ փոխարինման մտնելով Լոկոմոտիվայի դեմ խաղում։ Իր առաջին գոլը խփեց սեպտեմբերի 22-ին՝ Խորվաթիայի գավաթի Օշտրց Զլատորի դեմ խաղում։ 2016 թվականի օգոստոսի 22-ին Օլմոն նոր 4 տարվա պայմանագիր կնքեց Դինամոյի հետ։ Սեպտեմբերի 20-ին նա դուբլ ձևակերպեց Խորվաթիայի գավաթի Վելի Վրհի դեմ խաղում։ 2017 թվականի ապրիլի 29-ին իսպանացին 2 գոլային փոխանցում տվեց Ցիբալիայի դեմ խաղում։ Իր առաջին գոլը Խորվաթիայի առաջնությունում Օլմոն խփեց մայիսի 27-ին՝ Ռիեկայի դեմ խաղում՝ այս խաղում դառնալով նաև գոլային փոխանցման հեղինակ։ 2016-17 մրցաշրջանում նա անցկացրեց 18 հանդիպում՝ դառնալով 4 գոլի և 5 գոլային փոխանցման հեղինակ։

Իր առաջին հանդիպումը եվրոպական առաջնություններում Օլմոն անցկացրեց 2017 թվականի օգոստոսի 3-ին՝ Եվրոպայի Լիգայի որակավորման երրորդ փուլի Օդի դեմ խաղում։ Իսպանացին փոխարինեց Անտե Չորիչին այս հանդիպման 75-րդ րոպեին և հեռացվեց խաղադաշտից 11 րոպե անց՝ ստանալով երկրորդ դեղին քարտը։ Սեպտեմբերի 30-ին նա դուբլ ձևակերպեց Ցիբալիայի դեմ խաղում։ Դեկտեմբերի 3-ին Օլմոն խփեց Ինտեր Զապրեշիչի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2018 թվականի մայիսի 23-ին իսպանացին խաղադաշտ դուրս եկավ Խորվաթիայի գավաթի եզրափակչի Հայդուկ Սպլիտի դեմ խաղում՝ օգնելով Դինամո Զագրեբին հաղթել 1-0 հաշվով և նվաճել գավաթը։ 2017-18 մրցաշրջանում Օլմոն անցկացրեց 33 հանդիպում՝ դառնալով 9 գոլի և 6 գոլային փոխանցման հեղինակ։

Իր առաջին գոլը եվրոպական առաջնություններում Օլմոն խփեց 2018 թվականի օգոստոսի 7-ին՝ Չեմպիոնների Լիգայի որակավորման երրորդ փուլի Աստանայի դեմ խաղում՝ այս խաղում դառնալով նաև գոլային փոխանցման հեղինակ։ Սեպտեմբերի 15-ին իսպանացին խփեց Գորիցայի դեմ հանդիպման միակ գնդակը՝ 1-0 հաշվով հաղթանակ պարգևելով Դինամո Զագրեբին։ Սեպտեմբերի 20-ին նա գոլի և գոլային փոխանցման հեղինակ դարձավ Եվրոպայի Լիգայի խմբային փուլի Ֆեներբահչեի դեմ խաղում։ Դեկտեմբերի 17-ին Օլմոն Tportal-ի կողմից ճանաչվեց 2018 թվականի Խորվաթիայի առաջնության լավագույն ֆուտբոլիստ։ 2019 թվականի ապրիլի 13-ին իսպանացին 2 գոլի և գոլային փոխանցման հեղինակ դարձավ Իստրա 1961-ի դեմ խաղում։ Մայիսի 22-ին նա մասնակցեց Խորվաթիայի գավաթի եզրափակչի Ռիեկայի դեմ հանդիպմանը, սակայն Դինամոն պարտվեց 3-1 հաշվով։ 2018-19 մրցաշրջանում Օլմոն անցկացրեց 44 հանդիպում՝ դառնալով 12 գոլի և 9 գոլային փոխանցման հեղինակ՝ օգնելով իր թիմին պատմության մեջ 20-րդ անգամ հաղթել Խորվաթիայի առաջնությունը։ Նա Football Oscar-ի կողմից ճանաչվեց Խորվաթիայի առաջնության լավագույն ֆուտբոլիստ, լավագույն երիտասարդ ֆուտբոլիստ, ընդգրկվեց մրցաշարի խորհրդանշական հավաքականում, ինչպես նաև՝ ճանաչվեց Դինամո Զագրեբի տարվա լավագույն ֆուտբոլիստ։

2019 թվականի օգոստոսի 2-ին՝ Գորիցայի դեմ խաղում Օլմոն դարձավ գոլի և գոլային փոխանցման հեղինակ՝ օգնելով Դինամոյին հաղթել 3-1 հաշվով։ Իր դեբյուտը Չեմպիոնների Լիգայում նշեց սեպտեմբերի 18-ին՝ մեկնարկային կազմում խաղադաշտ դուրս գալով խմբային փուլի Ատալանտայի դեմ խաղում։ Սեպտեմբերի 27-ին իսպանացին գոլի և գոլային փոխանցման հեղինակ դարձավ Լոկոմոտիվայի դեմ խաղում։ Չեմպիոնների Լիգայում իր առաջին գոլը խփեց հոկտեմբերի 22-ին՝ Շախտյոր Դոնեցկի դեմ խաղում։ Դեկտեմբերի 5-ին Օլմոն ճանաչվեց Բալկանների տարվա լավագույն ֆուտբոլիստ։ Դեկտեմբերի 30-ին նա ընդգրկվեց Չեմպիոնների Լիգայի 2019 թվականի հայտնությունների խորհրդանշական հավաքականում։

## Միջազգային կարիերա
Օլմոն ներկայացրել է Իսպանիան տարբեր տարիքային երիտասարդական հավաքականներում, սակայն ցանկանում էր հանդես գալ Խորվաթիայի կազմում։ 2015 թվականին նա մինչև 17 տարեկանների երիտասարդական հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով իր թիմի բոլոր 5 խաղերում։ Իսպանիան դուրս մնաց մրցաշարի քառորդ եզրափակչից՝ հանդիպման հետխաղյա 11-մետրանոցների հարվածաշարում պարտվելով Գերմանիային։ 2019 թվականին Օլմոն մասնակցեց Եվրոպայի Մ21 առաջնությանը՝ անցկացնելով 4 հանդիպում և դառնալով 3 գոլի ու 1 գոլային փոխանցման հեղինակ։ Իսպանիան հաղթեց մրցաշարը՝ եզրափակչում 2-1 հաշվով պարտության մատնելով Գերմանիային, իսկ Օլմոն ընդգրկվեց խորհրդանշական հավաքականում։

Իսպանիայի ազգային հավաքական Օլմոն առաջին անգամ հրավիրվեց 2019 թվականի նոյեմբերի 8-ին՝ Մալթայի և Ռումինիայի դեմ խաղերի համար։ Իր դեբյուտը ազգային հավաքականում նշեց նոյեմբերի 15-ին՝ փոխարինելով Ալվարո Մորատային Մալթայի դեմ հանդիպման 66-րդ րոպեին և գոլի հեղինակ դառնալով 3 րոպե անց։

## Կարիերայի վիճակագրություն
### Ակումբային վիճակագրություն
*2020 թվականի հունվարի 20-ի դրությամբ*

### Միջազգային վիճակագրություն
*2020 թվականի հունվարի 20-ի դրությամբ*

### Միջազգային գոլեր

## Նվաճումներ
### Ակումբային
**Դինամո Զագրեբ**

* Խորվաթիայի առաջնություն. 2014–15, 2015–16, 2017–18, 2018–19
* Խորվաթիայի գավաթ. 2014–15, 2015–16, 2017–18

### Միջազգային
**Իսպանիա Մ21**

* ՈՒԵՖԱ Եվրոպայի Մ21 առաջնություն. 2019

### Անհատական
* Խորվաթիայի առաջնության տարվա լավագույն ֆուտբոլիստ (Tportal). 2018
*Խորվաթիայի առաջնության տարվա լավագույն ֆուտբոլիստ (Football Oscar). 2019
*Խորվաթիայի առաջնության տարվա լավագույն երիտասարդ ֆուտբոլիստ (Football Oscar). 2019
*Խորվաթիայի առաջնության խորհրդանշական հավաքական (Football Oscar). 2019
*Դինամո Զագրեբի տարվա լավագույն ֆուտբոլիստ. 2019
*Բալկանների տարվա լավագույն ֆուտբոլիստ. 2019
*ՈՒԵՖԱ Եվրոպայի Մ21 առաջնության խորհրդանշական հավաքական. 2019
*ՈՒԵՖԱ Չեմպիոնների Լիգայի հայտնությունների խորհրդանշական հավաքական. 2019

## Ծանոթագրություններ

## Արտաքին հղումներ
* Օլմոյի պաշտոնական Տվիտերի էջը
* Օլմոյի պաշտոնական Ինստագրամի էջը
* Օլմոն transfermarkt-ում
* Օլմոն soccerbase.com-ում
* Օլմոն WhoScored.com կայքում
* Օլմոն Դինամո Զագրեբի պաշտոնական կայքում
* Օլմոն ՈՒԵՖԱ-ի պաշտոնական կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Բունդեսլիգայի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ